**ΣΕΝΑΡΙΟ ΓΙΑ ΤΟ ΣΥΝΕΔΡΙΟ ΣΤΗΝ ΠΡΑΓΑ**



Εισαγωγή

(μπροστά σε μια βιβλιοθήκη ή ένα παιδικό δωμάτιο)

ΛΑΖΟΣ ΝΙΚΟΛΑΟΣ: (ξεφυλλίζοντας ένα ημερολόγιο): Αρχές Μαρτίου έχουμε κι αυτό το συνέδριο στην Πράγα…

ΣΑΡΡΑΣ ΚΩΝΣΤΑΝΤΙΝΟΣ: Και πρέπει να παρουσιάσουμε την εργασία μας μέσα σε 10’ λεπτά…. (βαρυγκoμώντας..)

ΑΡΒΑΝΙΤΗ ΚΑΛΟΜΟΙΡΑ: Πάντως οφείλω να ομολογήσω…. Ότι είμαι πολύ ενθουσιασμένη…σε λίγες μέρες πετάμε!!!!

ΛΑΖΟΣ ΝΙΚΟΛΑΟΣ: Οι καθηγήτριές μας μας πρότειναν να ασχοληθούμε με τρεις τσέχικους θρύλους…

ΣΑΡΡΑΣ: Θρύλους ε; Θρύλος ολ…θρύλος ολέ….(τραγουδώντας) εγώ το μόνο θρύλο που ξέρω είναι αυτός της ομάδας του Ολυμπιακού….

ΛΑΖΟΣ: Τι λες βρε Κωνσταντίνε;;;;Δε θυμάσαι πώς ορίσαμε τη λέξη «Θρύλος» στις μαθητικές μας συναντήσεις;

ΑΡΒΑΝΙΤΗ: Να πω εγώ που θυμάμαι….Θρύλος είναι μια προφορική παράδοση, συνήθως μυθική, μια αφήγηση από ανθρώπινες ενέργειες που συχνά έχουν παραποιηθεί από τη λαϊκή φαντασία…και η κυρία μάς είπε ότι έχει τόσους πολλούς η Πράγα…..

ΣΑΡΡΑΣ : Ας τους παρουσιάσουμε, λοιπόν, αυτούς τους θρύλους σα να ήταν μπροστά μας το κοινό...(δείχνοντας το κοινό)

ΛΑΖΟΣ: Ναι …ναι ας κάνουμε μια πρόβα τζενεράλε..(να μην γίνουμε και ρεζίλι….- ψιθυριστά στο κοινό)….

Ανοίγοντας την αυλαία:

ΣΑΡΡΑΣ: Τρεις μύθοι..

ΛΑΖΟΣ: Τρεις αφηγήσεις….

ΑΡΒΑΝΙΤΗ: Μία πόλη…

(ΌΛΟΙ ΜΑΖΙ: Η ΠΡΑΓΑ)

ΛΑΖΟΣ: Γιόζεφ Χάνους εμφανίσου! Το Αστρονομικό ρολόι σου στην παλιά πόλη, όσο κι αν προσπάθησες δε θα πάψει ποτέ να χτυπά!

**1 ΣΚΗΝΙΚΟ: ΜΠΛΕ ΦΟΝΤΟ ΚΑΙ ΤΟ ΡΟΛΟΙ ΜΕ ΑΣΠΡΟ ΧΑΡΤΟΝΙ ΖΩΓΡΑΦΙΣΜΕΝΟ**

(Μπαίνει φουριόζος ο **Γιαν Χάνους**…φορά έναν μανδύα..)

Χαιρετά υποκλινόμενος

Μπαίνουν και δύο παιδιά: Ο **ΤΙΚ** και ο **ΤΑΚ**….ξεκινά ο ήχος του ρολογιού τα παιδιά κάθονται…σηκώνονται με τους ήχους ΤΙΚ και ΤΑΚ)

Στη συνέχεια μπαίνουν και στήνονται **ΑΡΙΣΤΕΡΑ ΤΟΥ ΣΚΗΝΙΚΟΥ** **δλδ ΤΟΥ ΡΟΛΟΓΙΟΥ**:

* Η **ΜΑΤΑΙΟΔΟΞΙΑ** (κρατάει πανό με τη λέξη) Επίσης κρατάει στο χέρι ΚΑΘΡΕΦΤΗ
* Η **ΑΠΛΗΣΤΙΑ** (κρατάει πανό με τη λέξη) …ένας τοκογλύφος…(με κοσμήματα στο λαιμό και χρήματα στο χέρι)

Ακολουθούν :

* Η **ΛΑΓΝΕΙΑ**. (κρατάει πανό με τη λέξη) – Ανατολίτης
* Ο **ΧΡΟΝΟΣ** (κρατάει πανό με τη λέξη)\_ Χάροντας

**ΓΙΟΖΕΦ ΧΑΝΟΥΣ**: (κοιτάει το ΡΟΛΟΙ, το δημιούργημά του, και ΑΝΑΦΩΝΕΙ: ………12…….η ώρα!

Βγαίνουν και κάνουν κύκλο γύρω από το ρολόι **ο ανάλογος αριθμός των ΑΠΟΣΤΟΛΩΝ**.

Έπειτα **ο ΧΡΥΣΟΣ ΚΟΚΟΡΑΣ** ανάλογες φορές: ΚΙΚΙΡΙΚΟΥ

Αφηγητής ΛΑΖΟΣ: (προς το κοινό) :**Λέγεται ότι προκειμένου να μην επαναλάβει ο Χάνους σε κάποια άλλη πόλη αυτό το αριστούργημά του, το ρολόι, οι Δημοτικοί Σύμβουλοι της Πράγας αποφάσισαν να τον τυφλώσουν.**

Αφηγήτρια ΑΡΒΑΝΙΤΗ: (προς το κοινό**) Ο Χάνους, όμως, εκδικήθηκε. Λίγο πριν πεθάνει έβαλε τον ΠΑΡΑΓΙΟ του (βγαίνει ο παραγιός) να τον πάει στον μηχανισμό. Και να χαλάσει τα ελατήρια (Σκίζει το ρολόι) με αποτέλεσμα να σταματήσει η λειτουργία του για 100 χρόνια.**

ΠΑΙΔΙΑ **ΤΙΚ** και **ΤΑΚ**: Αργά σβήνει ο ήχος και σωριάζονται….

**2 ΣΚΗΝΙΚΟ: ΠΡΑΣΙΝΟ ΦΟΝΤΟ ΚΑΙ ΤΟ ΠΑΛΑΤΙ – ΚΟΚΚΙΝΟ Ή ΑΣΠΡΟ ΧΑΡΤΟΝΙ ΖΩΓΡΑΦΙΣΜΕΝΟ**

ΣΑΡΡΑΣ: κι εσύ ασύγκριτη LIBUSE, σοφή προφήτισσα και βασίλισσα της Χρυσής Πόλης ζήσε με τον αγαπημένο σου PREMYSL και μείνετε στην ανθρώπινη μνήμη ως άξιοι προπάτορες του Τσεχικού λαού.

(βγαίνει η LIBUSE με τιάρα και ο PREMYSL αγρότης

Βγαίνει και ο λαός της LIBUSE

 Αφηγητής: **Λέγεται ότι η Λίμπουσε ήταν μια γυναίκα-θρύλος που κυβέρνησε τους Τσέχους τα παλαιά χρόνια. Είχε έναν ιδιαίτερο τρόπο να διοικεί στηρίζοντας τις αποφάσεις της σε προφητείες. Όταν έπρεπε να παντρευτεί δεν διάλεξε έναν ηλικιωμένο ευγενή. Αντιθέτως επέμεινε να παντρευτεί έναν άνδρα που έβλεπε σ’ ένα από τα οράματά της. Αυτός ήταν αγρότης και τον βρήκε στους αγρούς κοντά σ’ ένα χωριό…**

Αφηγήτρια: **Αλλά και η Πράγα κάπως έτσι βρέθηκε… Η Λίμπουσε είχε ένα όραμα…μια πόλη που η δόξα της θα έφτανε στα αστέρια!!! Ο λαός της έψαξε γι’ αυτήν την πόλη σύμφωνα με τις προφητείες της και βρήκε έναν άνδρα να φτιάχνει ένα κατώφλι για το σπίτι του. Στα τσεχικά η λέξη κατώφλι είναι “prah”. Τότε η Λίμπουσε αναφώνησε ‘PRAHA’’ κι εκεί χτίστηκε η πόλη…**

(H LIBUSE βλέπει ένα όραμα και λέει:)

-Εδώ θα χτιστεί η ΠΡΑΓΑ!!!

**3 ΣΚΗΝΙΚΟ: ΜΑΥΡΟ ΦΟΝΤΟ ΚΑΙ ΤΟ ΠΑΛΑΤΙ DALIBOR – ΦΥΛΑΚΗ ΣΕ ΑΣΠΡΟ ΧΑΡΤΟΝΙ ΖΩΓΡΑΦΙΣΜΕΝΟ**

( Βγαίνει ο ιππότης Ντάλιμπορ με το βιολί του)

**Παιδιά και Αφηγητές ή μόνον οι Αφηγητές:** Εσύ πάλι ποιος είσαι; Ποιος είσαι; Ποιος είσαι;

**ΝΤΑΛΙΜΠΟΡ**: Είμαι ο Ντάλιμπορ. Βγήκα πάλι στους δρόμους… έδωσα στους φτωχούς να…φάνε..

(ακούγεται το βιολί : Ο MOLDAVA του SMETANA)

Αφηγητής: **Λένε ότι ο Ντάλιμπορ ήταν ένας νέος και γενναίος ιππότης που καταδικάστηκε σε θάνατο γιατί βοηθούσε τον απλό και φτωχό κόσμο. Σύμφωνα με το μύθο, ο Ντάλιμπορ έμαθε πώς να παίζει βιολί μέσα στη σκοτεινή φυλακή. Η γλυκιά μουσική του έφτανε στα αυτιά του κόσμου που μαζευόταν για να την ακούσει και σε αντάλλαγμα άφηνε λίγο φαγητό και λίγο νερό στον φυλακισμένο ιππότη… Ο Ντάλιμπορ ήταν τόσο δημοφιλής που η εκτέλεσή του δεν ανακοινώθηκε ποτέ…Οι άνθρωποι κατάλαβαν το τέλος του όταν οι γλυκές νότες του βιολιού του σταμάτησαν για πάντα…**

**Παιδιά ή Αφηγητές**: Πού έμαθες τόσο ωραία να παίζεις βιολί;

**ΝΤΑΛΙΜΠΟΡ**: Μέσα στη φυλακή….με φυλακίσαν γτ ήθελα να βοηθήσω τους φτωχούς…Με τη μουσική μου προσπαθώ να διώξω τη λύπη….

**ΑΦΗΓΗΤΕΣ – ΑΡΒΑΝΙΤΗ** : Να ξέρεις ιππότη….Με τη μουσική σου διώχνεις και τη δική μας λύπη….

**ΙΠΠΟΤΗΣ ΝΤΑΛΙΜΠΟΡ**: Πάντα θα βγαίνω στους δρόμους …κι εσείς αν πιστεύετε θα μ’ ακούτε…θα μ’ ακούτε να παίζω…η μουσική δεν χωρίζει…..ΕΝΩΝΕΙ!!!

 ΥΠΟΚΛΙΣΗ – ΒΓΑΙΝΟΥΝ ΟΛΕΣ ΟΙ ΟΜΑΔΕΣ ΤΩΝ ΘΡΥΛΩΝ